b'\n_START_ARTICLE_\nLietuvos ATS/1963\n_START_PARAGRAPH_\nLietuvos administracinis suskirstymas 1963 m. \xc4\xafgavo esmini\xc5\xb3 poky\xc4\x8di\xc5\xb3. Nuo 1954 met\xc5\xb3, kai buvo atliktas pirmasis Lietuvos TSR apylinki\xc5\xb3 stambinimo etapas, Lietuvoje iki 1963 m. buvo sustambinti ir rajonai \xe2\x80\x93 j\xc5\xb3 skai\xc4\x8dius suma\xc5\xbe\xc4\x97jo beveik perpus. D\xc4\x97l to imtasi papildomo apylinki\xc5\xb3 stambinimo. Tokio visus rajonus apiman\xc4\x8dio apylinki\xc5\xb3 stambinimo LTSR epochoje daugiau nebuvo._NEWLINE_Oficiali vald\xc5\xbeios pozicija \xc4\xafvardinta taip: \xe2\x80\x9eSiekdamas pagerinti apylinki\xc5\xb3 Taryb\xc5\xb3 darb\xc4\x85 ir pakelti j\xc5\xb3 vaidmen\xc4\xaf vadovaujant \xc5\xabkinei ir kult\xc5\xabrinei statybai kaime, Lietuvos TSR Auk\xc5\xa1\xc4\x8diausiosios Tarybos Prezidiumas nutaria sustambinti Lietuvos TSR apylinkes\xe2\x80\x9c.'